OpenLLM-France/wikimedia huggingface dataset:
# Alfredo erregearen dorrea

Alfredo erregearen dorrea, ingelesez: Alfred's Tower, Ingalaterrako hego-mendebaldeko Somerset konderrian dagoen dorre bat da, Wiltshire konderriaren mugatik hurbil eta Stourhead lurjabetzan. 49 metroko garaiera du.
1769-1772 artean eraikia izan zen, Henry Hoare handikiaren aginduz eta Henry Flitcroft arkitektoak diseinatu zuen. Zazpi Urteko Gerraren amaiera eta Jurgi III.a Erresuma Batukoaren errege kargu hartzearen omenez eraiki zen, Egberten Harria deritzon tokian, ustez bertan 878an eta Edingtongo gudua jazo aurretik Alfredo Handiaren gudarostea anglosaxoien aurka borrokatu omen zen.
* Datuak: Q7884143
* Multimedia: King Alfred's Tower / Q7884143
# Epitome

Epitomea (grezieraz ἐπιτομή epitome, "gainetik moztu") lan luze baten laburpena da, funtsezkoena deskribatzen duena. Epitomeen garrantzia gaur egungo historiografiarentzako, kasu askotan, galdutako lanen edukiaren zirriborro bat ezagutzea ahalbidetzean dago.
Erregistratuko lehen epitomea, K.a. IV. mendean egin zuen Teoponpo Kiosekoa historialariak, eta Herodotoren Historiak laburtzen zituen. Beste epitome ospetsu batzuen artean, Ponpeio Trogoren Istorio Filipikoena dago, Juniano Justino historialari erromatarrarena, Miriobilion edo Liburutegia deitua, Foziorena, epitome bilduma.
Antzinako Egiptoren historiaren ezagutzarako, garrantzi handikoak izan ziren Manetonen Aigyptiaka izeneko galdutako laneko epitomeak, baina partzialki kopiatua Flavio Josefo, Julio Sexto Afrikano, Eusebio Zesareakoa eta Sinzelo fraidearen testuetan, faraoien historia dinastietan banatzearen jatorria. Mendeetan zehar, epitome hauek, Herodoto eta beste egile greziar batzuen istorioekin batera, egiptoar munduko informazio iturri bakarrak izan ziren. Jean-François Champollioni esker, hieroglifo idazkera berriz irakurri, eta papiro eta baxuerliebeetako jatorrizko testuetan, bere kultura distiratsuaren benetako historia deskubritu ahal izan zen.

## Kanpo estekak

* Datuak: Q124761
# Entre Calais et Douvres

Entre Calais et Douvres Georges Méliès zinemagilearen film mutua da, 1897. urtekoa. Georges Méliès, Georgette Méliès eta Joseph Grapinet aktoreek antzeztu zuten.

## Aktoreak

* Georges Méliès
* Georgette Méliès
* Joseph Grapinet

## Erreferentziak

* ↑ Between Calais and Dover
* ↑ Philippe Rège. Encyclopedia of French Film Directors, Volume 1

## Kanpo estekak

* imdb.com
* Datuak: Q1570692
* Multimedia: Between Calais and Dover / Q1570692
# Josu Olazaran

Jesus María Olazaran Sagardui (?, Bizkaia, 1938 - Dima, Bizkaia, 2024ko martxoaren 13a), Josu Olazaran bezala ezagutua, bizkaitar enpresari eta politikaria zen.
Sestaoko Udaleko zinegotzia eta Bizkaiko Batzar Nagusietako batzarkidea izan zen. Horrez gain, EAJren Euzkadi Buru Batzarraren (EBB) kide eta idazkaria.
Politika utzi ondoren, Alfus garbiketa enpresa sortu zuen, Jabyer Fernándezekin batera. Ondoren Garbialdi, SA enpresaren zuzendari izendatu zuten.
Diman hil zen 2024ko martxoaren 13an Bere hiletan, Iñigo Urkulluk berak eman zuen homilia, lehendakari zelarik.

## Erreferentziak

* ↑ (Gaztelaniaz) Gorriti, Iban. (2024-03-16). «Josu Olazaran, una huella en la vida interna del nacionalismo vasco del siglo XX» Deia (Noiz kontsultatua: 2025-01-18).
* ↑ (Gaztelaniaz) El funeral de Josu Olazaran – El blog de Iñaki Anasagasti. 2024-03-15 (Noiz kontsultatua: 2025-01-18).

## Kanpo estekak

* https://aunamendi.eusko-ikaskuntza.eus/es/olazaran-josu/ar-116798/
* Datuak: Q131412111
# Ruper Ormaza

Ruperto Ormaza Larrozea (Bermeo, Bizkaia, 1951), Ruper Ormaza bezala ezagutua, bizkaitar irakaslea da.
Asti Leku Ikastolako zuzendaria izan zen eta Asti Leku S. Coop. kooperatibaren zuzendari orokorra ere, Sabin Ipiña ordezkatuz. Ikastolen mugimenduaren kide eta ekintzailea.
Irakaskuntzaz gain, UNESCO Etxearen sortzaileetako bat izan zen eta ere UNESCO Etxearen lehendakaria.
Ruperto Ormaza García-Olano politikaria zuen aitona (Espainiako II. errepublikan zinegotzia) eta Antton Ormaza politikaria zuen aita.

## Erreferentziak

* ↑ (Gaztelaniaz) Mujika, Jon. (2013-02-24). «Ruper Ormaza: "Hay que buscar placer sin tanto consumo"» Deia (Noiz kontsultatua: 2025-01-18).
* ↑ «Eskerrik asko, Ruper! | Kontaizu» kontaizu.eus (Noiz kontsultatua: 2025-01-18).
* ↑ (Gaztelaniaz) Zunzunegi, Emilio. (2010-10-21). «Asti leku, euskera en bata» Deia (Noiz kontsultatua: 2025-01-18).
* ↑ «Ruper Ormaza Unesco Etxearen presidente ohia, 'Goiz Kronika'n» EITB (Noiz kontsultatua: 2025-01-18).
* ↑ (Gaztelaniaz) Irekia. «Irekia - El Lehendakari recibe a los responsables del Unesco Etxea» www.irekia.euskadi.eus (Noiz kontsultatua: 2025-01-18).
* ↑ (Gaztelaniaz) «75º Aniversario de la ocupación de Bermeo por el ejército franquista» Blog de Josu Erkoreka 2012-04-30 (Noiz kontsultatua: 2025-01-18).
* ↑ (Gaztelaniaz) efe. (2010-10-13). «Fallece Antón Ormaza, presidente del BBB durante la transición» Diario de Noticias de Navarra (Noiz kontsultatua: 2025-01-18).
* ↑ (Gaztelaniaz) «Bermeo despide al histórico dirigente abertzale Anton Ormaza» Noticias de Gipuzkoa 2010-10-15 (Noiz kontsultatua: 2025-01-18).

## Kanpo estekak

* Datuak: Q64606166
# Uarakos

Uarakos Vianako La Custodia aztarnategi arkeologikoan aurkitutako brontzezko txanponetan idatzitako izena da. Ikerlarien arabera, iturri klasikoek Varia, Vareia edo Vereia izenarekin jasotzen zuten herriaren berezko izena zen. Ziurrenik, txanpon etxea bertan egongo zen, edo gertu dagoen kastroan, Logroñon dagoen Ciudad de Cantabria izenekoa. Tamaina, pisu, material eta marrazkia ikusita, erromatar As baten balioa zuten.
Beroien txanpon gehienak K.a. II. mende eta K.a. I. mendeen artean egin ziren, baina txanpon-etxe horren emisioak berantiarragoak dira, K.a. I. mendearen bigarren erdian egin baitziren, Erromatarrek jada beroiak domeinupean zituztenean, eta Sertoriar gerrak pasa eta gero, gutxienez K.a. 82. urtea pasata. I. mendean txanponak egiteari utzi zioten.

## Erreferentziak

* ↑ Edo - Álverez Clavijo, Pedro, ed. (2006). Libia: la mirada de Venus: centenario del descubrimiento de la Venus de Herramelluri, 1905- 2005. Gobierno de La Rioja, Instituto de Estidios Riojanos ISBN 978-84-95747-44-0. (Noiz kontsultatua: 2025-01-18).
* ↑ (Gaztelaniaz) «Las monedas de Uaracos y Calagurris en el poblado berón de La Custodia, Viana (Navarra)» www.europeana.eu (Noiz kontsultatua: 2025-01-18).
* ↑ Aspuru, San Vicente González de; Ignacio, José. (2011). «Algunas posibles emisiones monetarias de autrigones y caristios» Estudios de Arqueología Alavesa ISSN 0425-3507. (Noiz kontsultatua: 2025-01-18).

## Kanpo estekak

* Datuak: Q6155157
# Gonbo Rangjon

Gonbo Rangjon edo Gumbok Rangan Indiako Ladakheko Zanskarren dagoen mendi bakarti bat da, Lungnak bailaratik gora altxatzen dena. Sakratutzat dute bertan eta Jainkoaren Mendia deitzen zaio Tibetar Budismoa erlijiotzat duten herritarren artean. Darcha eta Padum arteko bidean dago eta Nimmu–Padum–Darcha errepidea bertatik igarotzen da. Mendiak 5.520 metro ditu, eta behean dagoen bailara 4.500 metrora dago.

## Erreferentziak

* ↑ (Ingelesez) «Gumbo Ranjan, Zanskar’s Sacred Mountain» Inside Himalayas 2019-02-28 (Noiz kontsultatua: 2025-01-18).

## Kanpo estekak

* Datuak: Q8533572
* Multimedia: Gonbo Rangjon / Q8533572
# Isotiazol

Isotiazola edo 1,2-tiazola konposatu organikoa da, C$_3$H$_3$NS formula duena konposatu heteroziklikoen familiakoa eta azolen klasekoa. Tiazola edo 1,3-tiazola du isomero gisa. Konposatu aromatikoa da, nahiz eta aromatikotasun-maila txikia izan. Likido horixka da.
Isotiazolaren eraztunaren egitura jarduera biologikoa duten konposatu handiagoetan sartuta dager, hala nola ziprazidona eta persopirona botikak.

## Erreferentziak

* ↑ (Ingelesez) PubChem. «Isothiazole» pubchem.ncbi.nlm.nih.gov (Noiz kontsultatua: 2025-01-18).

## Kanpo estekak

* Datuak: Q419746
* Multimedia: Isothiazole / Q419746
# Severn tunela

Severn tunela, ingelesez: Severn Tunnel eta galesez: Twnnel Hafren, Ingalaterrako Gloucestershire eta Galesko Monmouthshire elkarlotzen dituen eta Severn ibaia urpetik zeharkatzen duen tren tunel bat da.
1873-1886 artean eraiki zen, Jhn Hawkshaw arkitektoak diseinatu zuen, 7.008 metro luze ditu.
# Maria San Juan de Garonda

Maria San Juan de Garonda (Mungia, Bizkaia) bizkaitar emagina. 1508an Inkisizioak erre egin zuen sorginkeria leporatuta. Ingurukoen aitorpenetan oinarrituta, nahiz eta berak akusazioa ukatu, torturatu ondoren, Inkisizioak erruduntzat jo zuen emagin mungiarra, heretikotzat alegia, eta ondasunak kendu ondoren, bizirik erre zuten Mungiako Andra Mari elizako kanposantuan.

## Biografia

Maria San Juan emagina izan zen, Juan de Sentucho Çuberoren emaztea eta Juan de Garondaren ama.

### Atxiloketa

Sorginen aurka egin zen bilaketan atxilotu egin zuten, sorginkeria leporatuta, Bizkaiko jaurerriko korrejidorea zen Rodrigo Vela Núñez de Ávilaren aginduz. Haren aurka hogeita lau lekukok deklaratu zuten, gizon eta emakume, denak adinez nagusiak, esanez, Mariaren ama hogeita hamar urte lehenago (1478an) erre egin zutela sorginkeria leporatuta eta Maria erruztatuak ere sorgin eta azti fama zeukala. Bilboko kartzelan giltzapetuta zegoela, Juan Martínez de Frías, Durangoko inkisidoreak erreklamatu egin zuen eta Durango Hiriko Inkisizioaren espetxera eraman zuten.

### Prozesua

Mariaren aurkako prozesuak 1508ko maiatzaren 29tik azaroaren 16ra arte iraun zuen. Bitartean, hainbat tormentu jasan zituen. Dokumentuetan jasota dagoenaren arabera, urriaren 5ean torturatu egin zuten eta emaginari riguroso de garrucha eman zitzaion. Tortura hau Inkisizioak erabili zuenetariko bat izan zen. Torturatuari soka bat lotzen zitzaion, esku batetik edo bietatik, eta ondoren soka hori garrutxa edo polea batetik pasatzen zen. Batzuetan, mina gehitzeko erruztatuaren oinetan harriak jartzen ziren.

### Urkamendia

1508ko azaroaren 16an Mariaren epaia irakurri zen, urkamendia jaso zen Mungiako Andra Mari elizaren kanposantuan eta erre egin zuten.
Azkenik, aipatu eliza barnean sanbenitoa zintzilikatu zuten, gaztelaniaz idatzitako ondorengo mezuarekin: "Maria San Juan de Garonda, Juan de Sentucho Cuberoren emaztea, Mungiako elizapareko bizilaguna, hereje, apostata eta sorgin izateagatik zigortua. Mila bostehun eta zortzi urtea".

## Memoria

* Mungian, emaginaren jaioterrian, "sorgiñ" proiektuaren barruan, Maria San Juan de Garonda film laburra egin dute. trailerra ikusgai
* Gerediaga Elkarteak, 2016an, Maria San Juan de Garonda izena proposatu zuen Durangoko kaleren bati jartzeko.

## Erreferentziak

* ↑ http://blogak.goiena.eus/faroa/2016/07/14/anbotoko-heretikoak-eta-elizaren-gehiegikeriak/
* ↑ https://web.archive.org/web/20190103055902/http://www.euskomedia.org/PDFAnlt/rievcuadernos/09/09054065.pdf
* ↑ https://academica-e.unavarra.es/bitstream/handle/2454/9200/HSJ_GH_17_2010_Quema.pdf?sequence=1&isAllowed=y
* ↑ https://www.durango-udala.net/portalDurango/RecursosWeb/DOCUMENTOS/1/2_5145_6.pdf
* ↑ https://addi.ehu.es/bitstream/handle/10810/9246/BAZAN%20Amboto%201507.pdf?sequence=1HYPERLINK
* ↑ https://www.argia.eus/efemerideen-kanala/maria-san-juan-de-garonda-emagina-bizirik-erre-zuten-mungian
* ↑ https://www.deia.eus/2018/11/13/opinion/columnistas/zirrikituetatik-begira/sorginak%5B%5D
* ↑ https://www.youtube.com/watch?v=qxE9NkLQg8g
* ↑ https://dotb.eus/gerediaga-propone-10-nombres-de-mujer-para-el-callejero-de-durango/
* Datuak: Q60367537
# Simon Poidevin

Simon Paul Poidevin (Goulburn, Hegoaldeko Gales Berria, 1958ko urriaren 31) australiar errugbilari ohia da, hirugarren lerroko hegal postuan aritzen zena. 59 aldiz jokatu zuen Australiako errugbi selekzioarekin eta, besteak beste, 1991ko Munduko Errugbi Kopa irabazi zuen.

## Bizitza

Simon Paul Poidevin Goulburnen jaio zen, Hegoaldeko Gales Berrian, 1958ko urriaren 31n. Hamahiruko errugbin hasi zen jokatzen Goulburneko Our Lady of Mercy eskolan, baina hamabostekora pasatu zen St Patrick's Collegera aldatu zelarik. Goulburn Rugby Union taldean jokatu zuen ondoren, eta baita baita Hegoaldeko Gales Berriko Unibertsitateko errugbi taldean ere. 1982an, Randwickek kontratatu zuen; bertan, besteak beste, David Campese izan zuen taldekide. 1983an graduatu zen unibertsitatean.
1980an egin zuen debuta Australiako errugbi selekzioarekin, Suvan, Fijiren aurka. Urte berean, Bledisloe Kopa hiru partida jokatu zituen Zeelanda Berriaren aurka. 1984an, Slam Handia lortu zuen talde nazionalarekin, Ingalaterra, Eskozia, Gales eta Irlanda mendean hartuta Ipar hemisferion egindako biran.
1986an, min harturik zegoen Andrew Slack ordezkatu zuen Australiako kapitain gisa. Hurrengo urtean, Australian eta Zeelanda Berrian jokatutako Munduko Errugbi Kopan parte hartu zuen. 1988an selekzioa utzi arren, 1991ko Munduko Errugbi Kopa jokatzeko itzuli zen, eta baita irabazi ere. Izan ere, Munduko Kopako finala, Twickenham Stadiumen, Ingalaterraren aurka (12-6), izan zuen nazioarteko azken neurketa.

## Palmaresa
### Australiako selekzioa

* 59 test-partida, 1980-1991 bitartean.
* 24 puntu (6 entsegu)
* Munduko Errugbi Kopa
** irabazlea: 1991

## Erreferentziak

* 1 2 Simon Poidevin. classicwallabies.com.au (Noiz kontsultatua: 2025-1-19).
* 1 2 Simon Poidevin. Sport Australia Hall of Fame, sahof.org.au (Noiz kontsultatua: 2025-1-19).

## Kanpo estekak

* Datuak: Q3484422
* Multimedia: Simon Poidevin / Q3484422
# Samuel Tequi

Simon Augène Anselme Tequi, Samuel Tequi izenez ezaguna, (Saint-Juéry, 1898ko azaroaren 10a-Tolosa Okzitaniakoa, 1979ko azaroaren 8a, frantziar txirrindularia izan zen.

## Palmaresa
### 1922

Correze Tourra

### 1924

Correze Tourra
Hego-Mendebaldeko Tourra
5. Euskal Herriko Itzulian eta etapa bat

### 1925

Hego-Mendebaldeko Tourra

### 1926

Kataluniako Voltako 2 etapa

## Kanpo estekak

* Datuak: Q11949811
# Julien Delbecque

Julien Delbecque (Harelbeke, 1903ko irailaren 1a-Kortrijk, 1977ko urriaren 22a) flandriar txirrindularia izan zen.

## Palmaresa
### 1925

Flandriako Tourra

### 1926

Paris-Roubaix
Euskal Herriko Itzuliko etapa bat
2. Belgikako txapelketan

### 1927

2. Belgikako txapelketan

## Kanpo estekak

* Datuak: Q546971
* Multimedia: Julien Delbecque / Q546971
# George Gregan

George Musarurwa Gregan (Lusaka, Zambia, 1973ko apirilaren 19a) australiar errugbilari ohia da, uztartze-erdilari postuan aritzen zena. 139 aldiz jokatu zuen Australiako errugbi selekzioarekin eta, besteak beste, 1999ko Munduko Errugbi Kopa irabazi zuen

## Ibilbidea

* Randwick DRUFC: 1994-2007
* Brumbies: 1996-2007
* RC Toulon: 2007-2008
* Suntory Sungoliath: 2008-2011

## Palmaresa
### Randwick DRUFC

* Shute Shield
** irabazlea: 1994, 1996, 2000, 2004
* Tooheys New Cup
** irabazlea: 2004

### Brumbies

* Super 12
** irabazlea: 2001, 2004
** finalista: 1997, 2000, 2002

### RC Toulon

* Rugby Pro D2
** irabazlea: 2008

### Australiako selekzioa

* 139 test-partida, 1994-2007 bitartean, horietako 59 kapitain
* 99 puntu (18 entsegu, 3 drop)
* Tri-nations
** irabazlea: 2000, 2001
* Munduko Errugbi Kopa
** irabazlea: 1999
** finalista: 2003

## Erreferentziak

* ↑ George Musarurwa Gregan. classicwallabies.com.au (Noiz kontsultatua: 2025-1-19).

## Kanpo estekak

* Datuak: Q1507452
* Multimedia: George Gregan / Q1507452
# Turako

Turakoak musofagidae familiako hegaztiak dira. Bost genero eta 23 espezietan banatzen dira eta turako izen generikoz ezagutzen ditugu. Kolore bizikoak izan ohi dira, gandordunak eta tamaina ertainekoak (40-50 cm inguru). Koloretsuak eta kolonialak izan arren, ez da erraza turakoak naturan behatu ahal izatea.
Saharaz hegoaldeko Afrikako basoetan eta sabanetan bizi dira, batez ere. Basoetan bizi direnak kolorez berdeak izaten dira; sabanetakoak, berriz, grisaxkak edo marroixkak. Ile-itxurako lumaz eratutako motots bat dute buruan espezie gehienek. Fruituak jaten dituzte gehienbat. Turako motarik ezagunenak Tauraco leucotis eta Corythaeola cristata dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q213827
* Multimedia: Musophagidae / Q213827
* Espezieak: Musophagidae
# Ana Arsuaga

Ana Arsuaga ezizenez "Verde Prato" (Tolosa, Gipuzkoa, 1994) musikari eta margolari gipuzkoarra da.

## Ibilbidea

Tolosan finkaturik dago eta 2015ean Serpiente taldea sortu zuen Beatriz Perales eta Elena Nuñezekin batera. Bi disko atera zituzten eta kontzertu ugari eman zituzten. Taldeak 2020ra arte iraun zuen..
2019an "Verde Prato" bakarkako proiektua abiatu zuen eta euskal folklorea hartu eta teknologia garaikidea erabiliz interpretatzen ditu. 2021ean atera zuen lehenengo diskoa eta 2022an bi abesti dituen lana kaleratu zuen, lehenengo, eta lau bertsioz osaturiko EP bat, gero.

## Diskografia
### Serpiente taldearekin

* Serpiente (2017, autoekoizpena)
* Krisanteilu (2019, Humo Internacional)

### Verde Prato

* Kondaira eder hura (2021, Plan B Rec / Lago Cráter)
* Jaikiera (2022, Hegoa Diskak) - bi abesti
* Euskal Pop Erradikala (2022, Plan B Rec)
* Adoretua (2023, Plan B Rec)
* Erromantizismoa (2024, Bronquio-rekin elkarlanean, Plan B Rec)

## Erreferentziak

* ↑ (Gaztelaniaz) Macias, Unai. (2020-03-04). «Verde Prato: "Mi música no tiene prejuicios para encontrar nuevas formas"» CrazyMinds (Noiz kontsultatua: 2022-10-12).
* ↑ (Gaztelaniaz) «Verde Prato o el folklore vasco del siglo XXI de máxima actualidad» Neo2 Magazine 2021-04-17 (Noiz kontsultatua: 2022-10-12).
* ↑ «Serpiente» www.badok.eus (Noiz kontsultatua: 2019-10-25).
* ↑ «Krisanteilu» www.badok.eus (Noiz kontsultatua: 2019-10-25).
* ↑ «Kondaira eder hura» www.badok.eus (Noiz kontsultatua: 2022-10-12).
* ↑ «Jaikiera» www.badok.eus (Noiz kontsultatua: 2022-10-12).
* ↑ «Adoretua» www.badok.eus (Noiz kontsultatua: 2023-08-04).
* ↑ «Erromantizismoa» www.badok.eus (Noiz kontsultatua: 2025-01-19).

## Kanpo estekak

* Datuak: Q114609104
# Ariñiz

Ariñiz (Aríñez gaztelaniaz) Gasteizko udalerria osatzen duten herrietariko bat da. 538 metroko garaieran kokaturik dago.

## Izena

Ariñiz izenpean udalerri bat egon zen, Margarita eta Eskibel herriak ere hartzen zituena. 1928an Gasteizekin batuarazi zuten. Jentilizioa ariñiztar da.
Herriko parrokia, San Julian eta Santa Basilisa eliza, Donejakue Bidera lotutako kultura ondare babestua da Eusko Jaurlaritzaren katalogoetan.
* Eliza
* Administrazio batzarraren etxea
* Jolastoki estalia

## Demografia

* Ariñizko biztanleria

## Ikus, gainera

* Inglesmendiko gudua

## Erreferentziak

* ↑ Euskera, Euskaltzaindia, 2010eko 55. zkia., 1, 1, Bilbo. ISSN 0210-1564. Akademiak leku-izen honi buruzko txostena argitaratu zuen eta aurretik erabilitako Ariniz forma baztertuta geratu zen.

## Kanpo estekak

* Datuak: Q627169
* Multimedia: Ariñiz / Q627169
# Saltwood

Saltwood, Ingalaterrako hego-ekialdean dagoen herri bat da, Kent konderrian. Hythe eta Folkestone udalerrien artean dago.
2011n 850 biztanle zituen.
* Datuak: Q2621103
* Multimedia: Saltwood / Q2621103
# Appleton (Oxfordshire)

Appleton, Ingalaterrako erdialdean dagoen herri bat da, Oxfordshire konderrian.
2021ean 915 biztanle zituen.
# Ashbury (Oxfordshire)

Ashbury, Ingalaterrako erdialdean dagoen herri bat da, Oxfordshire konderrian.
2011n 506 biztanle zituen.
# Aston Tirrold

Aston Tirrold, Ingalaterrako erdialdean dagoen herri bat da, Oxfordshire konderrian.
2011n 373 biztanle zituen.
# Barford St Michael

Barford St Michael, Ingalaterrako erdialdean dagoen herri bat da, Oxfordshire konderrian.
2011n 553 biztanle zituen.
# Binfield Heath

Binfield Heath, Ingalaterrako erdialdean dagoen herri bat da, Oxfordshire konderrian.
2011n 709 biztanle zituen.
# Bladon

Bladon, Ingalaterrako erdialdean dagoen herri bat da, Oxfordshire konderrian.
2011n 898 biztanle zituen.
# Bletchingdon

Bletchingdon, Ingalaterrako erdialdean dagoen herri bat da, Oxfordshire konderrian.
2011n 910 biztanle zituen.
# Manuel García Prietoren lehen gobernua

Manuel García Prietok 1917ko apirilaren 19an hartu zuen Espainiako Ministroen Kontseiluko presidentetza, eta Romanonesko kondearen lekua hartu zuen. Bere gobernuak krisi garrantzitsu bati aurre egin zion Defentsa Batzordeen ondorioz, gobernu liberalari desafio egiten zion mugimendu militar bat. Egoera kontrolatu ezinik, García Prietok dimisioa eman behar izan zuen 1917ko ekainaren 11n

## Kabinetea

Ministroen Kontseilua, 1917ko apirilaren 17a – ekainaren 11 :
| Funtzioa | Izena eta abizenak | Denbora |
| Ministroen Kontseiluko presidentea | Manuel García Prieto | 1917ko apirilaren 17a – ekainaren 11 |
| Agintaritza ministroa | Julio Burell | 1917ko apirilaren 17a – ekainaren 11 |
| Estatu ministroa | Juan Alvarado y del Saz | 1917ko apirilaren 17a – ekainaren 11 |
| Grazia eta Justizia ministroa | Trinitario Ruiz Valarino | 1917ko apirilaren 17a – ekainaren 11 |
| Gerra ministroa | Francisco Aguilera y Egea | 1917ko apirilaren 17a – ekainaren 11 |
| Itsas Armada ministroa | Augusto Miranda y Godoy | 1917ko apirilaren 17a – ekainaren 11 |
| Ogasun ministroa | Santiago Alba Bonifaz | 1917ko apirilaren 17a – ekainaren 11 |
| Sustapen ministroa | Martín Rosales y Martel | 1917ko apirilaren 17a – ekainaren 11 |
| Irakaskuntza Publikoa eta Arte Ederretako ministroa | Francos Rodríguez | 1917ko apirilaren 17a – ekainaren 11 |

## Kanpo estekak

* Datuak: Q125931433
# Blanca Serra i Puig

Blanca Serra i Puig (Bartzelona, 1943) hizkuntzalaria da. Josep de Calassanç Serra i Ràfols historialariaren alaba, Eva Serra i Puig historialariaren ahizpa eta Josep de Calassanç Serra i Puigen arreba.

## Ibilbidea

Filologia Klasikoan lizentziaduna da Bartzelonako Unibertsitatean, eta Front Nacional de Catalunyako militantea izan zen hirurogeiko hamarkadan, halere, 1969an utzi egin zuen PSANeko Batzorde Exekutiboko kide izatera pasatuz..
1973an PSAN-P alderdiaren zatiketaren protagonistetako bat izan zen, 1978an Independentistes dels Països Catalans bihurtu zena. 1992ko martxoan atxilotu zuten bere ahizpa Evarekin eta beste militante batzuekin, Terra Lliureko kide izatea leporatuta. Geroago irakaskuntzan aritu zen, STEC-Intersindical maisuen sindikatuko kide aktibo eta Eskubide eta Askatasun Nazionalen Aldeko Herrialde Katalanetako Erakunde Zibiko eta Kulturalen Sareko Idazkaritzako kide izanik. Hizkuntza irakaslea ere izan zen Bartzelonako Narcís Monturiol BHIn.
2012ko urriaren 13an CUP-Alternativa d'Esquerres alderdiaren zerrendako bederatzigarren hautatu zuen Bartzelonako probintziatik 2012ko Kataluniako Parlamenturako hauteskundeetara.

## Argitalpen batzuk

* lluís Busquets Dalmau, blanca Serra i Puig. 2009. Narracions i pedagogia: seminari de tardor organitzat per la Societat Catalana de Pedagogia amb la col·laboració de la Societat Catalana de Llengua i Literatura, Barcelona, 24 i 25 de novembre de 2006. Editor Institut d'Estudis Catalans, 149 pp. ISBN 8472839885, ISBN 9788472839885
* blanca Serra i Puig, eva Serra i Puig. 2009. Tractat dels Pirineus: visió catalana de la història. Ilustró Jaume Gubianas. 27 pp.
* ------------------------, josepa Huguet i Biosca. 1993. El jovent opina: llengua i ensenyament als Instituts Públics de Catalunya. Oikos-Tau. ISBN 84-281-0816-1
* ------------------------. 1961. Estudio sobre el texto de Tucídides. Editor Universidad de Barcelona. Facultad de Filosofía y Letras. Filología Clásica. 70 pp.

## Aintzatespenak

* 2008: Kataluniako Justizia Saria, Eduard Enrech eta Larrea Lleidako epaileen dekanoarekin batera

## Erreferentziak

* ↑ Columnes de Montjuïc. 29 de octubre de 2010.
* ↑ Edicte de 29 d'octubre de 2012, pel qual es fan públiques les candidatures proclamades per la Junta Electoral Provincial de Barcelona per a les eleccions al Parlament de Cataluña. 29 de noviembre de 2009.

## Kanpo estekak

* Datuak: Q8248633